खिलाड़ी बेटी की मौत के बाद अब पिता ने कर ली खुदकुशी
अंबागढ़ चौकी के चिल्हाटी क्षेत्र में सोमवार को एक शख्स ने फांसी लगाकर आत्महत्या कर ली। मृतक रविदास चंद्रवंशी की खिलाड़ी बेटी की मौत पिछले महीने ही हुई थी। तब से वह काफी परेशान चल रहा था।
बेटी की मौत के बाद उसकी खुदकुशी के फैसले को लेकर कई तरह के सवाल उठ रहे हैं। क्योंकि रविदास पुलिस और जिला प्रशासन से बेटी की मौत की जांच करने की मांग कर चुका था। भिलाई वह खेलने गई थी, जहां से तबियत बिगड़ने पर उसे वापस भेजा गया और उसकी मौत हो गई थी । इसे संदेहास्पद मानते हुए जांच की मांग कर गई थी। इस पर केवल मर्ग की कायम की गई।
मिली जानकारी के अनुसार सोमवार को सुबह ठाकुर बांधा निवासी 30 वर्षीय रविदास शौच करने के नाम से घर से निकला। लेकिन काफी देर तक वह नहीं लौटा। उसके खेत पर लगे पेड़ पर उसे फंदे से लटका पाया गया। आसपास के लोगों इसकी सूचना परिजनों को दी। इसके बाद पुलिस भी मौके पर पहुंची। बताया गया कि 11 फरवरी को दुर्ग में आयोजित तीन दिवसीय स्पर्धा से खेलकर लाैटी थी। इसके बाद उसकी तबियत बिगड़ने लगी। परिजन और सामान्य स्थिति को देखते हुए ज्योति को घर लेकर गए। लेकिन वहां उसने दम तोड़ दिया। इसे लेकर परिजनों में रोष भी दिखाई दिया। क्षेत्र के जनप्रतनिधियों के साथ परिजन प्रशासनिक अधिकारियों से भी मुलाकात करने पहुंचे थे। लेकिन कुछ हाथ नहीं लगा।
की जा रही मामले की जांच
आत्महत्या के मामले में मर्ग कायम जांच की जा रही है। प्रथम दृष्टया जो सामने आया है, उसके अनुसार रविदास अपनी बेटी ज्योति की मौत के बाद से परेशान था। इसलिए खुदकुशी के पीछे यहीं कारण माना जा रहा है। आरएन पांडेय, प्रभारी, चिखली चौकी
hin_Deva hin_Deva hin_Deva hin_Deva hin_Deva hin_Deva